<classify> MAGWIJI nane katika riadha waliowahi kuvunja rekodi za Dunia za mbio za meta 1,500 na zile za maili moja Meta 1,600, akiwemo Mtanzania Filbert Bayi, juzi walienziwa katika sherehe kubwa iliyofanyika Monaco, Ufaransa.Wakali hao walitambuliwa katika Usiku wa IAAF Heritage iliyoandaliwa na Shirikisho hilo la Dunia la Riadha, ambalo sasa linajulikana kama World Athletics ambayo zamani ilijulikana kama Shirikisho la Kimatafa la Vyama vya Riadha IAAF.Hafla hiyo ilihudhuriwa pia na wanariadha waliowahi kushiriki mbio za meta 1500 na zile za maili moja kama akina Kipchoge Keino Kenya Adi Bile Somali na Eamon Couglan Ireland. Bayi wakati akikimbia aliweka rekodi ya Dunia ya mbio za meta 1500 mwaka 1974 alipokimbia na kushika nafasi ya kwanza katika Michezo ya Jumuiya ya Madola iliyofanyika Christchurch, New Zealand kabla ya kuvunja ile ya maili moja mwaka uliofuata.Bayi alivunja rekodi ya maili moja jijini Kingston, Jamaica baada ya mtangulizi wake, kuishikilia rekodi hiyo kwa takribaji miaka kadhaa kwa kutumia dakika 3:51.05. Rekodi hiyo haikukaa sana, kwani ilivunjwa na John Wolker ambaye alikuwa binadamu wa kwanza kukimbia chini ya dakika 3:50 Agosti 12 mwaka huohuo.Bayi hadi sasa ndiye anayeshikilia rekodi ya Jumuiya ya Madola ya mbio za meta 1500 aliyoiweka mwaka 1974, ambayo pia ilikuwa ya Dunia kabla ya kuvunjwa na Sebastian Coe miaka mitano baadae. Sherehe hiyo, iliyoratibiwa na Mkurugenzi wa Idara ya IAAF Heritage, Chris Turner, ilihudhuriwa pia na wanariadha waliowahi kushiriki mbio za meta 1500 na Maili moja Kipchoge Keino Kenya, Adi Bile Somali na Eamon Couglan Ireland Mbali na Bayi, magwiji wengine wa riadha waliotunukiwa heshima hiyo na nchi zao katika mabano ni Michael Jazy Ufaransa, Jim Ryun Marekani, Sebastian Coe Uingereza, John Walker New Zealand, Steve Cram Uingereza, Nourreddine Morceli Algeria na Hicha El Guerrouj Morocco.  <topic>: KITAIFA 